Fermandaranê HGP û YJA Starî ra Rêzan Amed û Laleşîne Cûdî hêrişê dewleta tirke û çalakîya fedayîye ya  Sema Koçere ercnayî.
Rêzan Amed: ''Dewleta tikre 2016î de hêrişê Qelaya Ertûşî kerd, operasyonî hîra kerdî ke game bi game Başûrê Kurdîstanî îşxal bikerê. Semedê qedînayîşê gerîlayan dewlete heme îmkanê xo kerdî seferber. Tarîxê têkoşînî de dişmen çand hêrişanê faşîstan bikero gerîla zî bi çalakîyanê girdêr aver şino. Beno ke nê vervajîyayîşî şexsê embazêk/e de yan zî hemleyêke de bibê yan zî yew qala embêk/e de. Demo peyêne de çalakîyanê embaz Zinar û embaze Sema rayîrê ma akerd. Reyna rayberîya Leyla Guvene de xoverdayîşê zîndanan zî çalakîyêka verakerde bî. Ma kewtî 2020 dişmen hema xeyalê qedînayîşê gerîlayan keno. Ê tim vanê ma qedînenê la serrewextî ravêrenê ma tîya de yê. Embaze Sema mesajê 'ma benê bombaya atomî û zerrîya to de teqenê' da dişenî. Her PKKyij yew partî û artêş a. Îmkananê xo raşt bişuxulnê, dişmenî ra cuye teng bikerê û Kurdîstanî ra raqilnê, bierzê teber.''
Laleşîne Cûdî: ''Dewleta tirke polîtîkaya dişmenîye ya vera kurdanê heme leteyan raya bena. Her hetî ra hêrişî kurdan kenê. Wezîfeyê ma yo esas oyo ke vera îşxakerdoxanê Kurdîstanî  bi girdkerdişê têkoşîn û xoverdayîşî şerkerdiş o. Sereyê serre de Sema Koçer Eyaletê Serhadî de çalakîya fedayîye kerde. A cayê fermandaranê ma ya girdan ra Çîçeke Botan de mendebî. Rûhê qesasî yo ke têgêrayîşê me bi Zîlane dest pêkerd û heta ewro ame her wext ganî yo. Embaze Sema no tradîsyon da domnayene. Bêşik o ke PKK têgêrayîşê fedayîyan û qesasgirewtoxan o. Her kadroyê têgêrayîşî bi nê moral û motîvasyonî vera îşxalkeran şer keno. Hemra Sema bi çalakîya xo ramojna  gerîlayanê YJA Starî ke ma na serre senî şer bikerê. Ma do goreyê çalakîya ci têkoşîn  bikerê.''
